Поштопото посланик/12
ПРИЗОР VI
Јеца и Евица.

ЈЕЦА:
Одоше! Сад брзо да и ја идем - Евице, донеси ми огртач. Идем прво г. Кати, а затим ћу госпоји Анчи а одатле ћу г. Маци. Ала ће се зачудити, кад им будем рекла. да ће мој муж бити посланик.
ЕВИЦА (Доноси огртач): 
Ево мамице огртач.
ЈЕЦА:
Дај овамо (облачи) и донеси ми шешир. (Евица оде) А тек кад чује она чегртаљка, она г. Јуцика та ће пући од једа „Та није могуће” рећи ће, „опростите драга” - одговорићу јој „премда ви све новости прва знате, ипак ће те ми допустити, да сам ову новост, да ће то јест мој муж, бити посланик, ја прва знала. А од сада ако желите из прве руке дознати што се догађа на Сабору, изволите се обратити на мене!” Да, тако ћу јој рећи.
ЕВИЦА:
Ево мамице шешир.
ЈЕЦА (узме га):
како је изашо већ из форме! Кад мој муж оде у Пешту, прво што ће бити, биће то, да ми купи нов шешир. На то ће се опет једити госпа натарошка. Хја, драга моја, натарош и посланик, то је велика разлика. Али сада идем - Евице, чувај кућу. ја ћу се одма вратити. Госпа Јуцика ће пући од једа ха ха ха! (оде).

Поштопото посланик